Noch Bayern oda Östareich Zuagraste fiachtn an Grantla. Da Grantla is owa im Untaschied zum Suderer (Raunza, Nergla) - dem ma nia wos Recht mochn kaun - durchaus sympathisch und wiad in da Kunst und in de Medien gean doagstöd. Archetypische Grantla san zum Beispüü da Alois Hingerl (Ein Münchner im Himmel vom Ludwig Thoma) und da Mundl (A echta Weana geht net unta). Des Grantln wiad sogoa ois Blues des Südens beschriem.